Aproximativ 30 de tone de furaje au fost distruse în această după amiază, în urma unui incendiu care a avut loc în localitatea Adășeni.
La fața locului s-au deplasat pompierii din cadrul Stației Săveni cu două autospeciale de stingere. Incendiul se manifesta generalizat la depozitul de furaje. Concomitent cu acțiunea de stingere, salvatorii au acționat pentru limitarea extinderii flăcărilor la locuința din imediata vecinătate.
Focul a fost stins după aproximativ trei ore. Cel mai probabil, incendiul a pornit de la o scânteie mecanica provenită de la o drujbă.